Sanda Ladoşi şi soţul ei au fost ridicați de procurorii DIICOT, din propria locuință, pentru o fraudă de un milion de euro. Ei au fost săltați, marți dimineaţă, iar acum sunt în drum spre DIICOT pentru a fi audiaţi.

Potrivit DIICOT, cântăreața este acuzată de grup infracţional organizat şi spălare de bani, în timp ce soțul ei Ştefan Tache este suspectat de grup infracţional organizat, înşelăciune şi spălare de bani.

„Tache Stefan, pentru săvârșirea infracțiunilor de :

– constituire a unui grup unui grup infracțional organizat prev. de art. 367 C.p. alin 1,2,3 C.p. constând în aceea că în perioada 2008 – 2014, împreuna cu numitul Ilie Cristian a inițiat și constituit un grup infracțional organizat, specializat în săvârșirea infracțiunilor de înșelăciune în dauna unor instituții de credit și spălare de bani prin disimularea originii ilicite a sumelor de bani obținute din activitatea infracțională, grup la care au aderat și pe care l-au sprijinit și alte persoane,

– înșelăciune în formă continuată prev. de art. 244 alin. 1, 2 C.p. cu raportare la art. 256 indice 1 C.p și cu aplicarea art. 35 alin. 1 C.p. constând în aceea că în perioada 2008-2014 în baza aceleași rezoluți infracționale, la intervale diferite de timp, în calitate de asociat/administrator sau împuternicit în cadrul S.C. EXCLUSIVE FINANCE S.R.L., S.C. RESOC CONSTRUCT S.R.L., S.C. EMANUELA TRADING COMPANY S.R.L. , S.C. METAL GROUP S.R.L., S.C. M.G.S. NIAT IMPEX S.R.L. (fostă NIAT IMPEX S.R.L.) a indus în eroare Fondul Național de Garantare a Creditelor pentru Întreprinderile Mici și Mijlocii S.A. I.F.N. cu ocazia încheierii și executării a două contracte de credit (acorduri cadrul de finanțare) și 6 acte adiționale prin prezentarea ca adevărată a unei fapte mincinoase (finanțarea activității de leasing financiar) și prin folosirea de mijloace frauduloase, producându-se o pagubă de 4 344 939,50 lei.

– spălare de bani în formă continuată prev. de art. 29 alin 1 lit. a, c din Legea nr. 656/2002 cu aplicarea art. 35 alin 1 C.p. constând în aceea că în perioada aprilie – iunie 2008 în baza aceleași rezoluții infracționale, la intervale diferite de timp, în calitate de asociat/administrator sau împuternicit în cadrul S.C. EXCLUSIVE FINANCE S.R.L., S.C. RESOC CONSTRUCT S.R.L., S.C. EMANUELA TRADING COMPANY S.R.L. , S.C. METAL GROUP S.R.L., S.C. M.G.S. NIAT IMPEX S.R.L. (fostă NIAT IMPEX S.R.L.) a primit sume de bani în contul societăților comerciale în care avea calitate și le-a transferat mai departe în conturile altor societăți comerciale controlate de grupare cunoscând că provin din săvârșirea infracțiunii de înșelăciune, în scopul ascunderii și disimulării originii ilicite a acestora,.

Tache Sanda, pentru săvârșirea infracțiunilor de :

– constituire a unui grup unui grup infracțional organizat (în varianta aderării și sprijinirii) prev. de art. 367 C.p. alin 1,2,3 C.p. constând în aceea că în perioada 2008 – 2014, a aderat la grupul infracțional organizat, specializat în săvârșirea infracțiunilor de înșelăciune în dauna unor instituții de credit și spălare de bani prin disimularea originii ilicite a sumelor de bani obținute din activitatea infracțională, grup inițiat și constituit de numiții Tache Ștefan și Cristian Ilie asumându-și rolul de administrator și sau asociat în cadrul societăților comerciale utilizate în activitatea infracțională (S.C. RESOC CONSTRUCT S.R.L.)

– spălare de bani în formă continuată prev. de art. 29 alin 1 lit. c din Legea nr. 656/2002 cu aplicarea art. 35 alin 1 C.p. constând în aceea că în luna aprilie 2008 în baza aceleași rezoluții infracționale, la intervale diferite de timp, în calitate de asociat/administrator sau împuternicit în cadrul S.C. RESOC CONSTRUCT S.R.L. a primit sume de bani în conturile societăților comerciale în care avea calitate, cunoscând că provin din săvârșirea infracțiunii de înșelăciune, în scopul ascunderii și disimulării originii ilicite a acestora, după cum urmează :

– din contul S.C. MGS NIAT IMPEX sunt virați in contul SC RESOC CONSTRUCT SRL 113.500 lei in data de 11.04.2008 , 21.000 lei in data de 15.04.2008;

– din contul S.C. SRS INVESTMENT GROUP in contul SC RESOC CONSTRUCT SRL 232.050 lei in data de 11.04.2008,

toate cu aplicarea art. 38 alin. 1 C.p. și art. 5 alin. 1 C.p.”, se arată în comunicatul DIICOT.